CELEX: 62018TN0415
Language: fi
Date: 2018-07-04 00:00:00
Title: Asia T-415/18: Kanne 4.7.2018 – Silgan Closures ja Silgan Holdings v. komissio

201808030632050822018/C 294/774152018TC29420180820FI01FIINFO_JUDICIAL20180704626321Asia T-415/18: Kanne 4.7.2018 – Silgan Closures ja Silgan Holdings v. komissio
 ---documentbreak--- C2942018FI6210120180704FI0077621632Kanne 4.7.2018 – Silgan Closures ja Silgan Holdings v. komissio
   (Asia T-415/18)2018/C 294/77Oikeudenkäyntikieli: saksa
      Asianosaiset
   
   
      Kantajat: Silgan Closures GmbH (München, Saksa) ja Silgan Holdings Inc. (Stamford, Connecticut, Yhdysvallat) (edustajat: asianajajat D. Seeliger, Y. Gürer, R. Grafunder ja V. Weiss)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
            —
         
         
            kumoamaan 6.4.2018 annetun tarkastuspäätöksen C(2018) 2173 final, joka annettiin tiedoksi 24.4.2018,
         
      
            —
         
         
            kumoamaan tarkastukseen perustuvat toimenpiteet, koska tarkastus tehtiin kyseisen lainvastaisen päätöksen nojalla,
         
      
            —
         
         
            erityisesti velvoittamaan komissio palauttamaan kaikki asiakirjoista tarkastusten yhteydessä otetut jäljennökset sillä uhalla, että yleinen tuomioistuin kumoaa komission jatkossa tekemän päätöksen, ja
         
      
            —
         
         
            velvoittamaan komission korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kantajat vetoavat kanteensa tueksi seuraaviin perusteisiin.
   
            1)
         
         
            Olennaisten puolustautumisoikeuksien ja menettelyllisten periaatteiden loukkaaminen
            Ensimmäisessä kanneperusteessa kantajat väittävät erityisesti, että Bundeskartellamt (Saksan kilpailuviranomainen) on antanut komissiolle tietoja, jotka kantajat olivat antaneet Bundeskartellamtin käyttöön vuodesta 2014 alkaen vireillä olleessa kansallisessa menettelyssä tehdyn yhteistyön puitteissa, eikä niitä olisi tämän vuoksi saanut luovuttaa edelleen neuvoston asetuksen (EY) N:o 1/2003 (
                  1
               ) 12 artiklan mukaisen tietojenvaihdon yhteydessä.
         
      
            2)
         
         
            Tarkastuspäätös on perusteltu virheellisesti, tarkastuksen kohteiden kuvailu on hyvin laaja ja epämääräinen (fishing expedition), ja riittävät aihetodisteet puuttuvat.
         
      
            3)
         
         
            Suhteellisuusperiaatteen rikkominen
            Kantajat esittävät, että tarkastuksen määrääminen Bundeskartellamtin selvitysten ja menettelyn vaiheen perusteella ei ollut tarpeellista eikä kohtuullista.
         
      
            4)
         
         
            Harkintavallan väärinkäyttö
            Neljännessä kanneperusteessa väitetään, että tarkastuksen määrääminen perustuu epäasianmukaisiin näkökohtiin. On kyse tarkoituksen vastaisesta Bundeskartellamtin ja komission yhteistoiminnasta, jotta komissio voisi asettaa yrityksille seuraamuksia, joita ei mahdollisesti olisi voitu asettaa kansallisella tasolla laissa olevista aukoista johtuen.
         
      
            5)
         
         
            Komission toimivallan puuttuminen ja toissijaisuusperiaatteen loukkaaminen
            Kantajien mukaan ei ole ilmeistä, että Bundeskartellamt ei olisi voinut saattaa asianmukaisesti päätökseen siinä vireillä olevaa menettelyä, tai että minkä vuoksi menettely olisi sen laajuuden tai sen vaikutusten vuoksi parempi käydä unionin tasolla näin myöhäisenä ajankohtana.
         
      (
         1
      )	Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s. 1)